Ысынлап та, Рөстәмдең яҙмышы былай ҙа күптәр өсөн өлгө булырлыҡ. Йәш кенә көйө армияла бәхетһеҙ осраҡ сәбәпле ике аяғын да юғалтҡан егет төшөнкөлөккә бирелмәй. Киреһенсә, күптәргә ҡарағанда яҡшыраҡ йәшәй, ғаилә ҡороп, ҡыҙҙар үҫтерә, бөтә йәһәттән дә юғары уңыштарға өлгәшә. Былтыр Эльбрус тауына ҡулдарында ғына күтәрелгәйне, әле лә шул рәүешле Манаслу тауына менгән беренсе кеше булды.